Text file: 10420.txt
author: Hmmm
downvotes: 7
end consideration date: 2019-10-23
id: '10420'
number comments: 6
number views: 461
proposal type: Odziv pristojnega organa
response: "Odziv Ministrstva za infrastrukturo\nDirektiva 2010/31/EU o energetski\
  \ u\u010Dinkovitosti nalaga dr\u017Eavam \u010Dlanicam nalaga, da so do 31. decembra\
  \ 2020 vse nove stavbe skoraj ni\u010D-energijske, kar sicer od 1. januarja 2019\
  \ velja \u017Ee za vse nove stavbe, ki jih javni organi uporabljajo kot lastniki.\n\
  Skoraj ni\u010D-energijske stavbe so stavbe z zelo visoko energetsko u\u010Dinkovitostjo.\
  \ Za svoje delovanje porabijo zelo malo energije, ki je ve\u010Dinoma energija iz\
  \ obnovljivih virov in proizvedena na kraju samem ali v bli\u017Eini. Eko sklad\
  \ podeljuje spodbude samo za gradnjo tistih stavb, ki presegajo zahteve, dolo\u010D\
  ene s Pravilnikom o u\u010Dinkoviti rabi energije v stavbah (PURES 2010). Z namenom\
  \ spodbujanja gradnje skoraj ni\u010D energijskih stanovanjskih stavb \u017Ee v\
  \ prehodnem obdobju do 31. decembra 2020, so na Eko skladu na voljo finan\u010D\
  ne spodbude, nepovratna sredstva in krediti, ki pomagajo pri financiranju dodatnih\
  \ stro\u0161kov take gradnje in jih tako stro\u0161kovno pribli\u017Eajo gradnji\
  \ nizko energijskih stavb, ki danes predstavljajo minimalne zakonske zahteve pri\
  \ energetski u\u010Dinkovitosti stavb. Sama vi\u0161ina spodbud naj bi tako v \u010D\
  im ve\u010Dji meri krila dodatne stro\u0161ke energetsko u\u010Dinkovitej\u0161\
  ega toplotnega ovoja stavbe, vgrajenega zunanjega stavbnega pohi\u0161tva, strojnih\
  \ in\u0161talacij za ogrevanje in prezra\u010Devanje in drugih sistemov, ki vplivajo\
  \ na energetsko u\u010Dinkovitost stavbe ter izkori\u0161\u010Dajo obnovljive vire\
  \ energije. Pri tem spodbujajo tudi uporabo materialov, ki so \u010Dim manj obremenjujo\u010D\
  i za okolje, tako s stali\u0161\u010Da njihove proizvodnje kot tudi same razgradnje\
  \ na koncu njihovega \u017Eivljenjskega cikla.\nS pomo\u010Djo Eko skladovih spodbud\
  \ lahko dr\u017Eavljani-investitorji izvedejo gradnjo ali nakup stanovanjskih stavb,\
  \ Ki \u017Ee danes izpolnjujejo stro\u017Eje energetske zahteve, ki bodo nastopile\
  \ v bli\u017Enji prihodnosti in s tem zagotavljajo ve\u010Djo vrednost svoje nalo\u017E\
  be tudi daljnoro\u010Dno, hkrati pa s sodobnimi re\u0161itvami, kot je na primer\
  \ prezra\u010Devalni sistem z rekuperacijo toplote ter nizkotemperaturni sistem\
  \ ogrevanja, mo\u010Dno izbolj\u0161ajo bivalno ugodje v svojem domu.\nSama zrakotesna\
  \ vgradnja energijsko var\u010Dnega zunanjega stavbnega pohi\u0161tva brez hkratne\
  \ vgradnje sistema prisilnega zra\u010Denja lahko namre\u010D mo\u010Dno poslab\u0161\
  a bivalne razmere v stavbi, \_kar ima lahko za posledice tudi poslab\u0161anje zdravja\
  \ stanovalcev ter samo propadanje stavbe zaradi razvoja vlage in plesni v stenah."
response date: 2019-11-26
response due date: null
sent date: 2019-09-22
title: Ekosklad subvencije in krediti za vse
upvotes: 16
url: https://predlagam.vladi.si/predlog/10420
